# 19a etapa del Tour de França de 2012

La 19a etapa del Tour de França de 2012 es disputà el dissabte 21 de juliol de 2012 sobre un recorregut de 53,5 km, en la modalitat de contrarellotge individual, entre les localitats de Bonneval i Chartres.
El vencedor de l'etapa fou el britànic Bradley Wiggins (Team Sky), que d'aquesta manera certificava la seva victòria en la general de la present edició del Tour. El segon a l'etapa fou el seu company d'equip, i segon a la general, Christopher Froome, mentre l'espanyol Luis León Sánchez (Rabobank ProTeam) acabà tercer.

## Perfil de l'etapa

La penúltima etapa de la present edició és una contrarellotge individual, per bones carreteres i un terreny bàsicament pla, entre les localitats de Bonneval i el centre de Chartres, al departament d'Eure i Loir.

## Desenvolupament de l'etapa

Com és habitual en les contrarellotges els ciclistes prengueren la sortida en l'ordre invers a la classificació individual al final de l'etapa anterior. És per aquest motiu que el primer a prendre la sortida va ser Jimmy Engoulvent (Saur-Sojasun).
Engoulvent fou el primer a acabar l'etapa, amb un temps d'una hora, dotze minuts i quaranta-nou segons, però el seu temps va ser superat pocs minuts després per Julien Fouchard (Cofidis), en superar el temps d'Engoulvent en dos minuts. Johan Vansummeren (Garmin-Sharp) fou el primer a baixar de l'hora i deu minuts, en acabar amb una hora nou minuts i vint-i-quatre segons, just abans que Patrick Gretsch (Argos-Shimano) millorés el temps en tres minuts. El temps de Gretsch es va mantenir com el millor durant unes dues hores i finalment acabà en la sisena posició final. No va ser fins a l'arribada de Luis León Sánchez (Rabobank ProTeam) que es millorà el temps de Gretsch, després d'haver fet els millors parcials en els tres punts de control intermedis. El seu temps fou d'una hora, sis minuts i tres segons, trenta-vuit segons millor que Gretsch.
Cap altre corredor aconseguí superar el seu temps i sols Tejay van Garderen (BMC Racing Team) superà el temps del primer parcial, però a la meta acabà 44" per darrere Sánchez. Sols Froome i Wiggins superaren el temps de van Garderen del primer control de pas, amb Wiggins superant Froome per dotze segons; Wiggins augmentà les diferències a mesura que passaven els quilòmetres i ja eren 54" en el segon control de pas i 1' 15" en el tercer. Froome superà la meta amb un temps d'una hora, cinc minuts i vint-i-nou segons, 34" millor que Sánchez, però Wiggins acabà guanyant la seva segona etapa de la cursa amb 1' 16" sobre el seu company d'equip Froome. L'únic canvi en les deu primeres posicions fou la pèrdua d'una posició de Cadel Evans (BMC Racing Team) en benefici d'Haimar Zubeldia (RadioShack-Nissan).

## Punts

* Punts atribuïts a Chartres (km 53,5)
    Primer Bradley Wiggins (GBR)20 pts Segon Christopher Froome (GBR)17 pts Tercer Luis León Sánchez (ESP)15 pts Quart Peter Velits (SVK)13 pts Cinquè Richie Porte (AUS)11 pts Sisè Patrick Gretsch (GER)10 pts Setè Tejay van Garderen (USA)9 pts Vuitè Vassil Kirienka (BLR)8 pts Novè Rein Taaramäe (EST)7 pts Desè Jérémy Roy (FRA)6 pts Onzè David Zabriskie (USA)5 pts Dotzè Matthieu Sprick (FRA)4 pts Tretzè Rubén Plaza (ESP)3 pts Catorzè Daniel Oss (ITA)2 pts Quinzè Anthony Roux (FRA)1 pt

## Classificació de l'etapa

| | Ciclista | Equip | Temps |
| 1 | Bradley Wiggins (GBR) | Team Sky | 1h 04' 13" |
| 2 | Chris Froome (GBR) | Team Sky | + 1' 16" |
| 3 | Luis León Sánchez (ESP) | Rabobank ProTeam | + 1' 50" |
| 4 | Peter Velits (SVK) | Omega Pharma-Quick Step | + 2' 02" |
| 5 | Richie Porte (AUS) | Team Sky | + 2' 25" |
| 6 | Patrick Gretsch (GER) | Argos-Shimano | + 2' 28" |
| 7 | Tejay van Garderen (USA) | BMC Racing Team | + 2' 34" |
| 8 | Vassil Kirienka (BLR) | Movistar Team | + 2' 46" |
| 9 | Rein Taaramäe (EST) | Cofidis | + 2' 50" |
| 10 | Jérémy Roy (FRA) | FDJ-BigMat | + 3' 05" |

## Classificació general

| | Ciclista | Equip | Temps |
| 1 | Bradley Wiggins (GBR) | Team Sky | 84h 26' 31" |
| 2 | Chris Froome (GBR) | Team Sky | + 3' 21" |
| 3 | Vincenzo Nibali (ITA) | Liquigas-Cannondale | + 6' 19" |
| 4 | Jurgen van den Broeck (BEL) | Lotto-Belisol | + 10' 15" |
| 5 | Tejay van Garderen (USA) | BMC Racing Team | + 11' 04" |
| 6 | Haimar Zubeldia (ESP) | RadioShack-Nissan | + 15' 43" |
| 7 | Cadel Evans (AUS) | BMC Racing Team | + 15' 51" |
| 8 | Pierre Rolland (FRA) | Team Europcar | + 16' 31" |
| 9 | Janez Brajkovič (SVN) | Astana Qazaqstan Team | + 16' 38" |
| 10 | Thibaut Pinot (FRA) | FDJ-BigMat | + 17' 17" |

## Classificacions annexes

| Classificació per punts Ciclista Equip Punts 1r  Peter Sagan (SVK) Liquigas-Cannondale 386 pts 2n  André Greipel (GER) Lotto-Belisol 264 pts 3r  Matthew Harley Goss (AUS) Orica-GreenEDGE 238 pts | Classificació de la muntanya Ciclista Equip Punts 1r  Thomas Voeckler (FRA) Team Europcar 134 pts 2n  Fredrik Kessiakoff (SWE) Astana Qazaqstan Team 123 pts 3r  Chris Anker Sørensen (DEN) Team Saxo-Tinkoff 77 pts |
| Classificació del millor jove Ciclista Equip Temps 1r  Tejay van Garderen (USA) BMC Racing Team 84h 37' 35" 2n  Thibaut Pinot (FRA) FDJ-BigMat + 6' 13" 3r  Steven Kruijswijk (NED) Rabobank ProTeam + 1h 05' 48" | Classificació per equips Equip Temps 1r RadioShack-Nissan 250h 23' 05" 2n Team Sky + 6' 02" 3r BMC Racing Team + 36' 36" |

## Abandonaments

No es produí cap abandonament.

## Referències

* 1 2 «ÉTAPE 19 - Bonneval / Chartres 53,5 km» (en francès). letour.fr. [Consulta: 22 juliol juny 2012].
* ↑ Cossins, Peter «Wiggins wins Tour's final time trial in Chartres». Cycling News. Future Publishing Limited, 21-07-2012 [Consulta: 22 juliol 2012].
* ↑ «‘Enjoy' Wiggo». El Punt-Avui, 22-07-2012. [Consulta: 23 juliol 2012].
* ↑ «Wiggins guanya l'última contrarellotge i deixa el Tour definitivament sentenciat». El Periódico de Catalunya, 21-07-2012. [Consulta: 23 juliol 2012].
* ↑ «Wiggins por todo lo alto» (en castellà). letour.fr, 21-07-2012. [Consulta: 23 juliol 2012].